**“Valdgales pagasta autoceļa “Otiņi- Dedziņi” remontdarbi posmā no 0-2,32 km”** identifikācijas Nr. TNPz 2020/30

**TEHNISKĀ SPECIFIKĀCIJA**

|  |  |  |
| --- | --- | --- |
| **Nr.p.k.** | **Veicamais darbs** | **Prasības** |
| 1. | Ceļa klātnes planēšana un profilēšana līdz 8 m platumam vai ielas un autoceļu planēšana ar autogreideri | Atbilstoši: Ceļu specifikāciju 2019 tehnisko specifikāciju 8. nodaļas 8.7 punkta prasībām  **Iekārtas:** Planēšanai vai profilēšanai jālieto autogreideris.  **Darba izpilde**: Nepieciešamības gadījumā ceļa klātne jāattīra no svešķermeņiem. Vietās, kur tas ir nepieciešams un iespējams, jānodrošina ūdens novade no ceļa klātnes. Planējot jānolīdzina nelielus iesēdumus un citas deformācijas. Profilējot jānolīdzina šķērsvilnīšus, bedres, iesēdumus un citas deformācijas. Planēšanu un profilēšanu ieteicams veikt pie minerālā materiāla optimālā mitruma. Planēšanu un profilēšanu veic virzienā no ceļa klātnes šķautnes uz asi.  **Kvalitātes novērtējums**: Ceļa klātnei un segumam jābūt līdzenai visā platumā, bez šķērsviļņiem, vaļņiem garenvirzienā un bedrēm. Uz ceļa klātnes un seguma nedrīkst atrasties velēnas vai akmeņi, kas lielāki par 70 mm. Grants, šķembu vai grunts seguma sajūguma vietai ar melno segumu, dzelzceļa pārbrauktuves klātni vai tiltu klājumu jābūt līdzenai. Darba dienas beigās nedrīkst palikt neizlīdzināts valnis, ja nav iespējams valni izlīdzināt, tad šādā ceļa posmā jāuzstāda nepieciešamie satiksmes organizācijas līdzekļi. Pēc planēšanas vai profilēšanas taisnos posmos un liela rādiusa līknēs jābūt 3% - 5% lielam pareiza virziena šķērskritumam, pārējās līknēs jābūt pareiza virziena virāžai ar šķērskritumu līdz 6% (ieskaitot). Izpildītais darbs kontrolējams visā apgabalā. Neatbilstību gadījumā jāveic nepieciešamie pasākumi prasību nodrošināšanai. |
| 2. | Nesaistītu minerālmateriālu seguma iesēdumu un bedrīšu remonts un nesaistītu minerālmateriālu seguma dilumkārtas atjaunošana | Atbilstoši: Ceļu specifikāciju 2019 tehnisko specifikāciju 8. nodaļas 8.6 punkta prasībām  **Iekārtas:** Autogreideris, buldozers, veltnis, kravas automašīnas, laistāmā muca u.c.  **Materiāli:** Drupināts grants –šķembu maisījums 0/32s (atbilstoši Ceļu specifikāciju 2019 **Kļūda! Nav atrasts atsauces avots.** punktā izvirzītajām prasībām).  **Darbu izpilde:** Minerālmateriāla piemērotībai ir jābūt pierādītai ar materiālu testēšanas pārskatiem un tas jāsagatavo pirms iestrādes. Drīkst izmantot tikai nesasalušu materiālu, kā arī nedrīkst būt sasalis esošais segums. Iesēdumu vai bedrīti attīra no netīrumiem, dubļiem vai ūdens. Paredzētajā vietā iepilda minerālmateriālu, kuru pēc tam noplanē vai noprofilē un sablīvē. Atjaunojot nesaistītu minerālmateriālu segumu:   * pirms jauna materiāla pievešanas esošā dilumkārta jānoprofilē, piedodot tai pareizo šķērskritumu, un jāuzirdina 3 – 5 cm dziļumā; * ja ceļa klātnes platums ir lielāks par 8 m, ieteicams veidot esošai segai gultnes profilu 7 m platumā, kurā iestrādā no jauna pievesto materiālu; * pēc materiāla pievešanas un izlīdzināšanas veicama ceļa brauktuves un nomaļu galīgā profilēšana un blīvēšana. Labākai sablīvēšanai, ja nepieciešams, ir jālaista ar ūdeni.   **Kvalitātes novērtējums**: Ceļa klātnei jābūt līdzenai visā platumā, bez šķērsviļņiem un bedrēm. Uz ceļa klātnes nedrīkst atrasties velēna vai jebkādas citas daļiņas, kas lielākas par 70 mm. Seguma malās nedrīkst palikt vaļņi. Šķērskritumam ir jābūt pareizā virzienā. Nesaistītā seguma sajūguma vietai ar asfalta segumu, bruģi, dzelzceļa klātni vai tilta klājumu jābūt līdzenai, bez trieciena. Virsma nedrīkst būt irdena, tai jābūt viendabīgai, blīvai, bez pārmērīga nepiesaistīta materiāla daudzuma uz tās (≥ 100 % no Proktora blīvuma). Darba dienas beigās nedrīkst palikt neizlīdzināts materiāls. Neatbilstību gadījumā jāveic nepieciešamie pasākumi prasību nodrošināšanai. |
| 3. | Grāvju tīrīšana ar ekskavatoru grunti izlīdzinot vai aizvedot | Atbilstoši: Ceļu specifikāciju 2019 tehnisko specifikāciju 4. nodaļas 4.1 punkta prasībām  **Darba apraksts:** Grāvju rakšana, tīrīšanas darbi ietver visus nepieciešamos darbus un iekārtas, lai izraktu vai iztīrītu grāvjus.  **Iekārtas:** Grāvju rakšanā vai tīrīšanā lietojamai iekārtai jābūt aprīkotai ar planējamo kausu, kura darba platums ir vismaz 1 m un kurš aprīkots ar taisno lemesi. Var izmantot arī atbilstošu profilkausu vai frēzi. Ja esošai brauktuvei ir bituminēta seguma virskārta un grāvja rakšanas vai tīrīšanas iekārta darba procesā pārvietojas pa šo segumu, tad tai jābūt aprīkotai ar pneimoriepām, turklāt mehāniskos papildu atbalstus nedrīkst balstīt uz bituminētā seguma. Ja iespējams, grāvju tīrīšanai var tikt lietots arī autogreiders. Grunts savākšanai, aizvešanai vai izlīdzināšanai izmantojamās iekārtas nedrīkst bojāt ceļa konstrukcijas elementus.  **Darbu izpilde:** Ja būvobjektā paredzēts uzbūvēt jaunu, bituminētu seguma virskārtu, grāvji jārok vai jātīra pirms tās būvniecības. No grāvja izraktā grunts jāizlīdzina aiz grāvja ārējās malas vai, ja tas nav iespējams, jāaizved uz atbērtni. Grāvja pamatnes platumam jābūt 0,4 m, bet dziļumam (teknes atzīme zem ceļa klātnes šķautnes) ne mazākam par 0,7 m un ne mazāk kā 0,3 m zem salizturīgā slāņa pamatnes atzīmes. Garenkritumam jābūt ne mazākam par 0,3 %. Grāvjus var veidot ar paplatinātu tekni atbilstoši kokrētajā situācijā paredzētajam šķērsprofilam. Veicot grāvju rakšanu vai tīrīšanu ar autogreideri – jāveido trīsstūrveida sāngrāvja profils. Vietās, kur tas iespējams, garenvirziena ūdens novadīšanai ieteicams paredzēt paplatinātas teknes. Paplatinātās teknes platumam (b) jābūt 1,0 – 2,5 m, dziļumam (h) – vismaz 0,2 m, bet ne lielākam kā b/5 (h ≤ b/5). Teknes gultnes slīpumam (I) jālīdzinās apkārtnes vai ceļa klātnes šķautnes slīpumam. Teknes gultni, ja I < 1 % – var nenostiprināt, ja 1 % < I < 4 % – jābūt nostiprinātai ar zālāju, ja I > 4 % – jābūt nostiprinātai ar granti, oļiem, šķembām vai akmeņu bruģi. Grāvju un augstāk atrodošās, piemēram, zemes klātnes un ierakuma nogāzes jānostiprina atbilstoši paredzētajam. Grāvja nogāzes bez nostiprinājuma nedrīkst būt stāvākas kā 1:1,5 (optimāli 1:3), stāvākām nogāzēm jāparedz nostiprinājums. Pēc darbu izpildes jāsavāc akmeņi lielāki par 10 cm diametrā, krūmu saknes un citi svešķermeņi un jāaizved uz atbērtni.  **Kvalitātes novērtējums:** Grāvju nogāžu virsmām un darba joslai jābūt noplanētām. Izrakto vai iztīrīto grāvju kvalitātei jāatbilst noteiktajām prasībām. |
| 4. | Nomaļu grunts uzauguma noņemšana grunti izlīdzinot uz vietas vai aizvedot uz atbērtni | Atbilstoši: Ceļu specifikāciju 2019 tehnisko specifikāciju 8. nodaļas 8.8 punkta prasībām  **Darba apraksts:** Nomaļu grunts uzauguma noņemšana ietver nomales uzaugumu nogriešanu, grunts aizvākšanu vai izlīdzināšanu uz vietas, kā arī zemes klātnes šķautnes un nomales šķērsprofila atjaunošanu un brauktuves notīrīšanu.  **Iekārtas:** autogreideris, buldozers, frontālais ekskavators, kravas automašīna u.c.  **Darbu izpilde:** Nomaļu uzaugumu noņemšanu, aizvedot to uz atbērtni, izpilda vietās, kur esošā situācija neļauj noņemto materiālu izlīdzināt ceļa nodalījuma joslā. Nogriežot uzaugumu nedrīkst tikt bojāta apaugusī ceļa nogāze. Nogrieztais uzaugums jāaizvāc. Pēc grunts aizvešanas nomale jānoprofilē un no seguma jānoslauka tur uzbirusī grunts. Pēc nomales grunts uzauguma izlīdzināšanas uz nogāzes, jāveic nomales šķautnes atjaunošana. No seguma jānoslauka tur uzbirusī grunts.  **Kvalitātes novērtējums:** Pēc uzaugumu novākšanas ceļa nomalēm jānodrošina ūdens novade bez izskalojumu veidošanās. Nomaļu šķērsprofilam jābūt 3 % – 5%. Virāžās nomales šķērskritums var būt līdz 6 % un tam jābūt vērstam uz līknes iekšpusi. Segas malas un nomales sajūgumam jābūt vienā līmenī vai ne zemāk par 10 mm. Pēc darbu pabeigšanas ceļa segumam jābūt tīram. |